Covid-19-statistieke: Minder as 10 000 nuwe gevalle(Argieffoto: Unsplash) Suid-Afrika het tot dusver altesaam 1 412 986 gevalle van Covid-19 bevestig en 8 147 nuwe gevalle is sedert die laaste verslag bevestig. Dr. Zweli Mkhize, minister van gesondheid, sê nog 300 Covid-19-verwante sterfgevalle is sedertdien bevestig. Hiervan was 43 in die Oos-Kaap, 15 in die Vrystaat, 45 in Gauteng, 70 in KwaZulu-Natal, ses in Mpumalanga, 14 in Noordwes, twee in die Noord-Kaap en 105 in die Wes-Kaap. Dit bring die sterftesyfer weens die virus in die land op 40 874 te staan. Die herstelkoers staan tans op 87% nadat 1 230 520 mense van die virus herstel het. Net meer as 46 000 nuwe toetse vir die koronavirus is gedoen. KwaZulu-Natal het steeds die meeste aktiewe gevalle (48 482), gevolg deur die Wes-Kaap (25 901), Gauteng (21 941) en Noordwes (13 682).